13.4.2007 Den Europæiske Unions Tidende L 98/27 KOMMISSIONENS BESLUTNING af 11. april 2007 om overgangsforanstaltninger for Rumænien vedrørende ordningen for identifikation og registrering af får og geder som omhandlet i Rådets forordning (EF) nr. 21/2004 (meddelt under nummer K(2007) 1527) (EØS-relevant tekst) (2007/228/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til akten vedrørende Bulgariens og Rumæn- iens tiltrædelse, særlig artikel 42, og ud fra følgende betragtninger: (1) — I henhold til Rådets forordning (EF) nr. 21/2004 af 17. december 2003 om indførelse af en ordning for identi- fikation og registrering af får og geder og om ændring af forordning (EF) nr. 1782/2003 og direktiv 92/102/EØF og 64/432/EØF (!) skal alle dyr på en bedrift, som er født efter den 9. juli 2005 eller for så vidt angår Bulgarien og Rumænien efter disse landes tiltrædelse, identificeres senest seks måneder efter fødslen, og under alle omstæn- digheder inden dyrene flyttes fra den bedrift, hvor de er født. (2) m—Ihenhold til nævnte forordning skal dyrene identificeres ved hjælp af et øremærke og et andet identifikations- mærke, som er godkendt af myndighederne, og som har visse tekniske egenskaber. (3) — Ved brev af 22. januar 2007 anmodede Rumænien om en overgangsordning af et års varighed med henblik på identifikation af får og geder i landet, idet ordningen skulle indebære, at dyrene i den pågældende periode kun identificeres ved hjælp af et enkelt øremærke. (4) — Rumænien har givet de relevante garantier for, at dyr, der gøres til genstand for samhandel inden for Fællesskabet eller er bestemt til eksport til tredjelande, vil blive identificeret i overensstemmelse med forordning (EF) nr. 21/2004. (5) —For at Rumænien skal kunne videreføre sin identifikati- onsordning i et år, men også for at sikre, at dyr bestemt til samhandel inden for Fællesskabet eller eksport iden- tificeres med to identifikationsmærker, bør sådanne dyr identificeres i overensstemmelse med FEF-forskrifterne, bortset fra at dyrene skal kunne forsynes med de i forordning (EF) nr. 21/2004 omhandlede identifikations- mærker på den bedrift, dyrene afsendes fra. ()) EUT L 5 af 9.1.2004, s. 8. Ændret ved forordning (EF) nr. 1791/2006 (EUT L 363 af 20.12.2006, s. 1). (6) — For at lette overgangen fra den eksisterende ordning i Rumænien til den ordning, der er resultatet af anven- delsen af forordning (EF) nr. 21/2004, bør der fastsættes overgangsforanstaltninger vedrørende identifikation af får og geder i Rumænien. (7) — Det er nødvendigt at denne beslutning anvendes fra den 1. januar 2007 for at sikre kontinuiteten i anvendelsen af den eksisterende identifikationsordning for flytninger inden for landets grænser. (8) — Foranstaltningerne i denne beslutning er i overensstem- melse med udtalelse fra Den Stående Komité for Føde- varekæden og Dyresundhed — VEDTAGET FØLGENDE BESLUTNING: Artikel 1 Identifikation af dyr i Rumænien Får og geder, der holdes på bedrifter i Rumænien (herefter benævnt »dyrene«), identificeres, inden de flyttes fra den bedrift, hvor de er født, eller inden for seks måneder efter fødslen, hvis denne dato er tidligere, ved hjælp af mindst et enkelt øremærke, som er forsynet med en individuel kode for hvert enkelt dyr i overensstemmelse med den nationale lovgiv- ning. Artikel 2 Identifikation af dyr bestemt til samhandel inden for Fællesskabet eller eksport til tredjelande Alle dyr, der er bestemt til samhandel inden for Fællesskabet eller eksport til tredjelande, forsynes med identifikation i over- ensstemmelse med de relevante bestemmelser i forordning (EF) nr. 21/2004 ud over det øremærke, der anbringes i henhold til artikel 1 i denne beslutning. Uanset artikel 4, stk. 1, i forordning (EF) nr. 21/2004 kan dyrene forsynes med de i samme artikel omhandlede identifika- tionsmærker på oprindelsesbedriften som defineret i artikel 2, litra b), nr. 8), i Rådets direktiv 91/68/EØF ). (?) EFT L 46 af 19.2.1991, s. 19. Senest ændret ved direktiv 2006/104/EF (EUT L 363 af 20.12.2006, s. 352).